8c1dfcde60857cf67c9ac128b49fb0a5
Λογισμικό smart classroom suite για το intel classmate pc
techpress.gr
2020.10

> **Σύμφωνα με ανακοίνωση της smart technologies, η intel θα ξεκινήσει τη διανομή του intel classmate pc με εγκατεστημένο λογισμικό smart classroom suite software 2009.**


[![intel-classmate-pc](https://www.techpress.gr/wp-content/uploads/2009/02/intel-classmate-pc-150x99.jpg "intel-classmate-pc")](https://www.techpress.gr/index.php/archives/7140/intel-classmate-pc)to smart classroom suite είναι μια ακόμα ενσωματωμένη λύση λογισμικού η οποία περιλαμβάνει το ήδη βραβευμένο πρόγραμμα smart notebook για τη δημιουργία, ανάπτυξη και παράδοση εκπαιδευτικού υλικού από τον εκπαιδευτικό, το smart notebook se για τις εργασίες των μαθητών, τον προγραμματισμό και διαχείριση αρχείων, το smart sync 2009 (έως πρότινος synchroneyes) πρόγραμμα διαχείρισης τάξεων εξοπλισμένων με ηλεκτρονικούς υπολογιστές, και το smart response για την αξιολόγηση των μαθητών.
Πρόκειται για την πρώτη φορά που εκπαιδευτικό λογισμικό της smart θα διατίθεται ήδη εγκατεστημένο σε ειδικά σχεδιασμένο προϊόν άλλης εταιρίας. Το συμβόλαιο αυτό αποτελεί την τελευταία εξέλιξη της συνεργασίας της εταιρίας smart με την intel, η οποία μετράει 17 χρόνια. Η smart αποτελεί αναπόσπαστο κομμάτι της συλλογής intel® learning series, που περιλαμβάνει λογισμικό, τεχνικό εξοπλισμό και πακέτα υπηρεσιών ειδικά για την εκπαίδευση και η οποία συνεχώς επιφέρει βελτιώσεις προϊόντων και υπηρεσιών, βασιζόμενη στην ερευνητική και σχεδιαστική πλατφόρμα της intel.
Το classmate pc είναι ένα πλήρως λειτουργικό laptop το οποίο μπορεί να μετατραπεί σε πίνακα γραφής, παρουσιάζοντας πληθώρα εκπαιδευτικών προγραμμάτων, ειδικά διαμορφωμένων ώστε να εκμεταλλεύονται στο έπακρο τον πρωτοποριακό του σχεδιασμό. Αυτό το πινακίδιο γραφής μπορεί να αναγνωρίσει τη γραφή χειρός και να τη μετατρέψει σε ψηφιακά σύμβολα, δηλαδή γράμματα και αριθμούς. Σε συνδυασμό με το smart classroom suite, το μετατρεπόμενο classmate pc δημιουργεί ένα εκπαιδευτικό περιβάλλον μέσα στο οποίο οι μαθητές μπορούν να χρησιμοποιούν το δικό τους φορητό υπολογιστή και να κάνουν ερωτήσεις, να μοιράζονται ιδέες, να εκφράζονται και να εξελίσσουν την εργασία τους. Χρησιμοποιώντας τον εκπαιδευτικό υπολογιστή, οι εκπαιδευτικοί μπορούν να παρακολουθούν τη χρήση των υπολογιστών των μαθητών τους και να δουλεύουν με αυτούς ατομικά, σε μικρές ομάδες, ή στο σύνολο της τάξης, κάνοντας το μάθημα ψηφιακά και διαδραστικά. Το smart classroom suite και το classmate pc προσφέρουν μια ενιαία εμπειρία για τους χρήστες του διαδραστικού πίνακα smart board™, επιτρέποντας τη χρήση πολλών εκπαιδευτικών μεθόδων και επιφέροντας θετικές αλλαγές στη δομή της παραδοσιακής σχολικής τάξης.
Τα μετατρέψιμα classmate pc της intel αποτελούν ένα μόνο παράδειγμα της μακροχρόνιας εκπαιδευτικής δέσμευσης της εταιρίας. Ο σχεδιασμός των προϊόντων βασίζεται σε χρόνια εθνογραφική μελέτη και πιλοτικές δοκιμές παγκόσμιας εμβέλειας ως προς το πώς η τεχνολογία μπορεί να ωφελήσει πραγματικά διαφορετικούς πληθυσμούς μαθητών και εκπαιδευτικών. Ο νέος σχεδιασμός του classmate pc προέρχεται από την εξέλιξη του ήδη υπάρχοντος classmate pc, το οποίο σημειώνει μεγάλη επιτυχία. Και τα δυο σχέδια θα συνυπάρχουν ώστε να μπορούν να εξυπηρετούν διαφορετικές εκπαιδευτικές ανάγκες σε όλο τον κόσμο, ενώ η προσθήκη του smart classroom suite θα επιτρέψει στους μαθητές, ανεξαρτήτως δυνατοτήτων ή προέλευσης, να επωφεληθούν από την κοινή προσπάθεια intel και smart.
*“Είμαστε πολύ ενθουσιασμένοι που δουλεύουμε με την εταιρία smart για την εισαγωγή ενός πιο δημιουργικού και ανταποδοτικού περιβάλλοντος μέσα στο οποίο οι μαθητές μπορούν να μάθουν*” δήλωσε η **lila ibrahim**, Γενική Διευθύντρια του τμήματος αναπτυσσόμενων αγορών της intel και υπεύθυνη για το σχεδιασμό του intel classmate pc. *"Το να δουλεύεις με μια εταιρία όπως η smart επιτρέπει στους πελάτες μας, τους εκπαιδευτικούς και τους μαθητές να βιώσουν μια βελτιωμένη μαθησιακή εμπειρία, κομμάτι της εκπαιδευτικής σειράς της intel®."*
*“Η ανάπτυξη του smart classroom suite είναι η πιο σημαντική πρωτοβουλία ανάπτυξης λογισμικού μέχρι σήμερα, ενώ είναι το πρώτο που συνδυάζει τις ανάγκες του εκπαιδευτικού και του μαθητή σε ένα πακέτο λογισμικού”* τόνισε η **nancy knowlton**, διευθύνουσα σύμβουλος της smart. *“Η απόφαση της intel να συμπεριλάβει το smart classroom suite σαν κομμάτι του λογισμικού της, με το classmate pc σημαίνει πως εκπαιδευτικοί και μαθητές σε όλο τον κόσμο μπορούν να έχουν εύκολη πρόσβαση σε όλα τα εργαλεία που χρειάζονται ώστε να επιτύχουν την καλύτερη δυνατή μαθησιακή εμπειρία, στις σημερινές τάξεις”.* 
313e0ce45716283d5ac647b919becade
intel: classmate pc και learning series για τους μαθητές
techpress.gr
2020.10

> **Το πρόγραμμα intel learning series προσφέρει μια ολοκληρωμένη πρόταση στην παγκόσμια εκπαιδευτική κοινότητα.**


[![classmate_pc](https://www.techpress.gr/wp-content/uploads/2009/01/classmate_pc-150x99.jpg "classmate_pc")](https://www.techpress.gr/wp-content/uploads/2009/01/classmate_pc.jpg)Στα πλαίσια της Διεθνούς Έκθεσης Καταναλωτικών Ηλεκτρονικών Ειδών (ces 2009), εταιρείες κατασκευής ηλεκτρονικών υπολογιστών παρουσίασαν διάφορα σχέδια φορητών οι οποίοι μπορούν να μετατραπούν σε tablet pc. Οι φορητοί αυτοί βασίζονται στο classmate pc τεχνολογίας intel και συμπληρώνουν την υπάρχουσα σειρά των κλασικών αναδιπλούμενων φορητών, έτσι ώστε αυτοί να μπορούν να ανταπεξέλθουν καλύτερα σε μια πληθώρα απαιτήσεων των μαθητών δημοτικού σε ολόκληρο τον κόσμο.
Ο νέος, ευέλικτος σχεδιασμός, ο οποίος βασίζεται σε τεχνολογίες της εταιρείας intel, επιτρέπει τη γρήγορη εναλλαγή λειτουργίας από κλασικό αναδιπλούμενο (clamshell) φορητό σε tablet pc, έτσι ώστε να διευκολύνεται ο κάτοχός του όταν βρίσκεται μέσα στην αίθουσα διδασκαλίας και να μπορεί να κρατά σημειώσεις με τον κλασσικό τρόπο. Σύμφωνα με τα αποτελέσματα σχετικής έρευνας στην οποία συμμετείχαν μαθητές και καθηγητές, η δυνατότητα περιστροφής της οθόνη κατά 180 μοίρες, περιστρεφόμενη κάμερα και η τεχνολογία touch screen διευκολύνουν τη χρήση ενός υπολογιστή στην αίθουσα διδασκαλίας και καθιστούν το χειρισμό του πιο πρακτικό και πιο φυσικό. Ο σχεδιασμός του μαθητικού υπολογιστή (classmate pc), τόσο αυτός του τυπικού αναδιπλούμενου, όσο και εκείνος του μετατρεπόμενου σε tablet, βασίζεται στη μελέτη εθνογραφικών χαρακτηριστικών και στα αποτελέσματα πιλοτικών προγραμμάτων που διενεργήθηκαν από κοινού σε ώριμες, και σε αναδυόμενες αγορές.
h intel παρουσίασε επίσης το πρόγραμμα intel® learning series, μια πρωτοβουλία που ενοποιεί τον υπολογιστή και το λογισμικό του, με υπηρεσίες που έχουν σχεδιαστεί ειδικά για εκπαιδευτικούς σκοπούς. Μέσω του intel learning series υποστηρίζονται εταιρείες τεχνολογίας, οι οποίες προσαρμόζουν προϊόντα και υπηρεσίες στα χαρακτηριστικά και τις απαιτήσεις της τοπικής τους αγοράς, και οι οποίες βασίζονται στον πρότυπο αρχικό σχεδιασμό του classmate pc για να προσφέρουν καινοτόμες λύσεις που θα διευκολύνουν τους μαθητές και θα ενδυναμώσουν τη σχέση τους με την τεχνολογία. Η συνεργασία όσων απαρτίζουν το οικοσύστημα της τεχνολογίας εξασφαλίζει την ανάπτυξη προϊόντων και υπηρεσιών που έχουν προσαρμοστεί στις ειδικές απαιτήσεις και τις ανάγκες των εκπαιδευτικών συστημάτων σε ολόκληρο τον κόσμο. Το πρόγραμμα intel learning series παρέχει ένα κοινό πλαίσιο λειτουργίας σε εκείνες τις εταιρείες που επιθυμούν να καταστήσουν γνωστό το δικό τους, μοναδικό ρόλο και τις αξίες τους όσον αφορά την παροχή μιας πλήρους εκπαιδευτικής εφαρμογής. Οι τοπικοί κατασκευαστές προσωπικών υπολογιστών θα μπορούν να προσφέρουν στους διδάσκοντες και στους μαθητές της χώρας τους, τόσο το νέο μετατρεπόμενο classmate pc τεχνολογίας intel, όσο και το κλασικό αναδιπλούμενο μοντέλο που υπάρχει και σήμερα. Μέσω της υποστήριξης που παρέχει το πρόγραμμα intel learning series, οι υπολογιστές αυτοί θα προσφέρονται με προεγκατεστημένα ειδικά, φιλικά προς τους μαθητές, εκπαιδευτικά προγράμματα.
Ο νέος, μετατρεπόμενος σε tablet, υπολογιστής θα προσφέρεται παράλληλα με τον πολύ επιτυχημένο αναδιπλούμενο φορητό υπολογιστή, στο πρόγραμμα της πορτογαλικής κυβέρνησης ‘magalhães (magellan) initiative’ – το οποίο παρέχει, μέσω των τοπικών κατασκευαστών και των τηλεπικοινωνιακών παρόχων της Πορτογαλίας., προσωπικούς υπολογιστές σε όλους τους μαθητές των δημοτικών σχολείων της χώρας. Η ‘Πρωτοβουλία magalhães’ αποτελεί ένα από τα πιο ολοκληρωμένα προγράμματα χρήσης της τεχνολογίας στην Εκπαίδευση, και άλλες χώρες, όπως η Βενεζουέλα, συνεργάζονται με την πορτογαλική κυβέρνηση για τη μεταφορά του στα δικά τους εκπαιδευτικά συστήματα. Το συγκεκριμένο πρόγραμμα είναι χαρακτηριστικό της κλίμακας την οποία στοχεύουν να έχουν οι πρωτοβουλίες που εντάσσονται στο intel learning series.
Η intel προχώρησε, επίσης, στην παρουσίαση της συνεργασίας της με την εταιρεία jp sα couto, τον τοπικό αδειοδοτημένο κατασκευαστή (ΟΕΜ) στην Πορτογαλία, καθώς και με την ceiia, μια τοπική εταιρεία βιομηχανικού σχεδιασμού, μιας συνεργασίας που αποσκοπεί στην ανάπτυξη ενός νέου σχεδίου για τον φορητό υπολογιστή του προγράμματος magalhães, ο οποίος θα αποκτήσει μοναδικές δυνατότητες εισαγωγής και διαβάσματος κειμένου, μια οθόνη μεγαλύτερων διαστάσεων, περισσότερη μνήμη για περιεχόμενο τοπικού ενδιαφέροντος και πρόσθετες δυνατότητες διασύνδεσης μέσω δικτύων 3g και wimax. Τα νέα αυτά χαρακτηριστικά απαντούν στις εξειδικευμένες ανάγκες της Πορτογαλίας και θα προσφέρονται, μέσω του προγράμματος magalhães, παράλληλα με τις υπάρχουσες λύσεις.
*"Η Εκπαίδευση αποτελεί έναν από τους καλύτερους τρόπους για να βελτιώσουμε το μέλλον των ατόμων, των τοπικών κοινοτήτων και των κρατών"*, δήλωσε η κ. **lila ibrahim**, γενική διευθύντρια του emerging markets platform group στην intel, το οποίο είχε την ευθύνη ανάπτυξης του σχεδίου αναφοράς για το classmate pc βάσει μελετών για τα εθνογραφικά χαρακτηριστικά και το οποίο στηρίζει το πρόγραμμα intel learning series.
*"Από τα 1.3 δισεκατομμύρια παιδιά σχολικής ηλικίας σε όλο τον κόσμο, μόλις το 5 τοις εκατό από αυτά έχουν πρόσβαση σε προσωπικό υπολογιστή ή στο Διαδίκτυο. Ο κλάδος της πληροφορικής έχει μια τεράστια ευκαιρία να συμβάλει στον τρόπο με τον οποίο η τεχνολογία μπορεί να βελτιώσει την εκπαιδευτική διαδικασία αλλά και τη ζωή των μαθητών. Με τη σημερινη ανακοίνωση η intel συνεχίζει τη μακρόχρονη δέσμευσή της για την προαγωγή της εκπαιδευτικής διαδικασίας μέσω της σύγχρονης τεχνολογίας έτσι ώστε να αλλάξουν προς το καλύτερο οι ζωές των ανθρώπων σε ολόκληρο τον κόσμο. "*Χτισμένοι με την αρχιτεκτονική της intel® και εκμεταλλευόμενοι την υπολογιστική ισχύ των επεξεργαστών intel® atom™, οι εξειδικευμένοι αυτοί φορητοί υπολογιστές αποτελούν μία προσιτή και πλήρως λειτουργική λύση γαι την υποστήριξη μιας ευρείας γκάμας από σχολικές εφαρμογές και από δραστηριότητες εκπαιδευτικού χαρακτήρα. Επειδή ακριβώς σχεδιάστηκε για τις ανάγκες των μαθητών, το classmate pc είναι ελαφρύ και με μικρές διαστάσεις έτσι ώστε ένα παιδί να μπορεί να το κουβαλάει χωρις δυσκολία.
Το classmate pc είναι εξοπλισμένο με πληκτρολόγιο το οποίο είναι ανθεκτικό στο νερό, ενώ η κατασκευή του τού επιτρέπει να αντέχει τα ξαφνικά μικροχτυπήματα που μπορεί να προκληθούν από το πέταγμα ή τη σκληρή μεταχείριση της σχολικής τσάντας. Οταν βρίσκεται σε λειτουργία tablet, το classmate pc επιτρέπει στα παιδιά να γράφουν πιο φυσικά, ακουμπώντας την παλάμη τους επάνω στην οθόνη επαφής, αφού ένας ειδικός αλγόριθμος (palm rejection algorithm) αναλαμβάνει να απορρίπτει το αποτύπωμα της παλάμης. Περιλαμβάνει επίσης εκπαιδευτικά προγράμματα κι εφαρμογές που έχουν αναπτύξει οι εταιρείες λογισμικού και παροχής περιεχομένου οι οποίες συμμετέχουν στο πρόγραμμα the intel learning series.

**Το πρόγραμμα intel® learning series**
Οι φορητοί υπολογιστές classmate pc, εξοπλισμένοι με τεχνολογία intel, συνιστούν μέρος του προγράμματος intel learning series, και αποτελούν μια ολοκληρωμένη και προσιτή πρόταση, η οποία υλοποιείται και προσφέρεται στους μαθητές σε συνεργασία με τοπικούς, εξουσιοδοτημένους κατασκευαστές και παρόχους λογισμικού.
Περισσότερες από 100 εταιρείες υλικού και λογισμικού, πάροχοι εκπαιδευτικού υλικού κι εφαρμογών και τοπικοί εξουσιοδοτημένοι κατασκευαστές συνεργάστηκαν με την intel για την ανάπτυξη όλης της υποδομής που απαιτείται για την υποστήριξη του classmate pc. Επίσης, τοπικοί κατασκευαστές, όπως η ctl, η equus και η m&a στις Ηνωμένες Πολιτείες, η mdg στον Καναδά, η cms στη Μεγάλη Βρετανία, η nec στη Γαλλία, η olidata στη Χιλή, η asi στην Αυστραλία και η hanvon στην Κίνα, θα προσφέρουν το μετατρεπόμενο (σε tablet) classmate pc στις εθνικές τους αγορές. Όλες αυτές οι προτάσεις θα συμπληρώσουν τη γκάμα του υπάρχοντος αναδιπλούμενου φορητού υπολογιστή που προσφέρεται ήδη σε ολόκληρο τον κόσμο.
*"Η συνεργασία μας με τοπικές εταιρείες υλικού και λογισμικού τονίζει το χαρακτήρα του προγράμματος intel learning series και την προσαρμογή του στα πολιτιστικά δεδομένα κάθε χώρας, και υπογραμμίζει τη διάθεση της intel να στηρίξει τις τοπικές οικονομίες και την αειφόρο ανάπτυξη,"* σημείωσε η κ. **ibrahim**. *"Μέσω του προγράμματος intel learning series, συγκεντρώνουμε τα μεγάλα μυαλά και την εμπειρία της βιομηχανίας πληροφορικής, έτσι ώστε να δημιουργήσουμε ένα χαρούμενο και εποικοδομητικό περιβάλλον που επιτρέπει στους μαθητές να αποκτήσουν τη γνώση και τις δεξιότητες που απαιτούνται στον 21ο αιώνα."*